รัฐบาลไทย-ข่าวทำเนียบรัฐบาล-ก.แรงงาน เผยยอดการจ้างงาน ปี ๖๐ เน้นการทำงานเชิงรุก ผ่านกลไกประชารัฐ
วันศุกร์ที่ 17 พฤศจิกายน 2560
ก.แรงงาน เผยยอดการจ้างงาน ปี ๖๐ เน้นการทํางานเชิงรุก ผ่านกลไกประชารัฐ
กระทรวงแรงงาน เปิดเผยยอดการจ้างงาน ปี ๒๕๖๐ พร้อมผลักดันการฝึกอาชีพเพื่อช่วยเหลือผู้มีรายได้น้อย เน้นการทํางานเชิงรุก สร้างความร่วมมือกับเครือข่ายผ่านกลไกประชารัฐ
วันที่ ๑๗ พฤศจิกายน ๒๕๖๐ เวลา ๑๑.๐๐ น. นางเพชรรัตน์ สินอวย รองปลัดกระทรวงแรงงาน แถลงผลการประชุมกระทรวงแรงงานครั้งที่ ๙/๒๕๖๐ ณ ห้องแถลงข่าว ชั้น ๕ อาคารกระทรวงแรงงาน โดยเปิดเผยถึงสถานการณ์การจ้างงานในตลาดแรงงาน เดือนตุลาคม ๒๕๖๐ ว่า อัตราการจางงานในระบบประกันสังคม มีผูประกันตน (มาตรา ๓๓) จํานวนทั้งสิ้น ๑๐,๖๙๕,๗๔๘ คน เมื่อเทียบกับเดือนตุลาคม ปี ๒๕๕๙ พบว่ามีอัตราการขยายตัวถึงร้อยละ ๒.๔๕ สําหรับอัตราการวางงานอยูที่รอยละ ๑.๓ เมื่อวิเคราะห์ประมาณการว่างงานเดือนพฤศจิกายน ๒๕๖๐ จะลดลงเหลือรอยละ ๐.๘ ทั้งนี้ กระทรวงแรงงานได้เปิดช่องทางให้นักศึกษาจบใหม่หรือผู้ที่กําลังหางานทํา เข้าใช้บริการหางานทั้งในประเทศและต่างประเทศผ่านทาง Mobile Application “Smart Job Center” ซึ่งผู้สมัครงานและนายจ้างสามารถส่งข้อความโต้ตอบหากัน เพื่อนัดสัมภาษณ์งานได้ด้วยตนเอง อันเป็นการอํานวยความสะดวกให้แก่ผู้สมัครงานและนายจ้าง ที่ทําให้การหาคนและหางานรวดเร็วยิ่งขึ้น ส่วนการจัดส่งแรงงานไทยไปทํางานในต่างประเทศ (ต.ค.๕๙ – ๖๐) มีจํานวนทั้งสิ้น ๑๑๔,๙๘๔ คน แบ่งเป็น กลุ่มประเทศตะวันออกกลาง ได้แก่ ประเทศอิสราเอล, สหรัฐอาหรับเอมิเรตส์, คูเวต, กาตาร์ และบาห์เรน จํานวน ๑๖,๕๔๐ คน กลุ่มประเทศแอฟริกา ได้แก่ แอฟริกาใต้, แอลจีเรีย, มาดากัสการ์, ซูดาน และโมซัมบิก จํานวน ๓,๕๑๑ คน กลุ่มประเทศเอเชีย ได้แก่ ไต้หวัน, สาธารณรัฐเกาหลี, ญี่ปุ่น, มาเลเซีย และสิงคโปร์ จํานวน ๘๐,๑๘๖ คน กลุ่มประเทศอเมริกาและอื่นๆ จํานวน ๔,๐๑๔ คน แรงงานมีรายได้ส่งกลับผ่านระบบธนาคารแห่งประเทศไทย จํานวนทั้งสิ้น ๑๒๕,๗๓๑ ล้านบาท
รองปลัดกระทรวงแรงงานกล่าวต่อว่า สําหรับการดําเนินการเพื่อช่วยเหลือผู้มีรายได้น้อยที่ลงทะเบียนสวัสดิการแห่งรัฐ ซึ่งเป็นกลุ่มที่รัฐบาลให้ความสําคัญเป็นอย่างมาก กระทรวงแรงงาน โดยกรมพัฒนาฝีมือแรงงาน จะบูรณาการร่วมกับองค์กรเครือข่ายและหน่วยงานที่เกี่ยวข้องในพื้นที่แต่ละจังหวัด รวมถึงการประสานความร่วมมือกับผู้นําชุมชน ในการสํารวจความต้องการด้านอาชีพ เพื่อดําเนินการฝึกทักษะอาชีพแก่กลุ่มผู้มีรายได้น้อย ให้ตรงกับความต้องการ และมีกําหนด Kick-Off พร้อมกันทั่วประเทศ วันที่ ๑๔ ธันวาคม ๒๕๖๐ เป้าหมาย ๖๑,๘๔๐ คน ครอบคลุมทั่วประเทศ อีกทั้งยังดําเนินกิจกรรมสร้าง “ช่างชุมชน” จิปาถะ ต่อยอดโครงการสานสร้างศูนย์ช่างประจําชุมชน เทิดไท้องค์ราชัน ที่มีวัตถุประสงค์เพื่อเป็นศูนย์กลางให้บริการซ่อมแซมอุปกรณ์ต่างๆ รวมถึงเป็นศูนย์กลางถ่ายทอดองค์ความรู้ให้แก่คนในชุมชนที่จะช่วยเหลือผู้มีรายได้น้อยให้มีรายได้เพิ่มขึ้น
“ส่วนนโยบายด้านคุ้มครองแรงงานในปีงบประมาณ ๒๕๖๑ กระทรวงแรงงานจะขับเคลื่อนงานด้านความปลอดภัยในการทํางานตามนโยบาย Safety Thailand ซึ่งจะเน้นย้ําเรื่องการบังคับใช้กฎหมายอย่างเคร่งครัด การสร้างจิตสํานึกเรื่องความปลอดภัย เพื่อให้เกิดมาตรการเชิงป้องกัน สร้างความร่วมมือกับเครือข่ายผ่านกลไกประชารัฐ รวมทั้งการขับเคลื่อนความปลอดภัยในการทํางานสู่แรงงานนอกระบบ การป้องกันและแก้ไขปัญหาการค้ามนุษย์ด้านแรงงาน เน้นการทํางานเชิงรุก เพื่อป้องกันและแก้ไขปัญหาการใช้แรงงานบังคับ รวมไปถึงการส่งเสริมการจัดสวัสดิการแบบยืดหยุ่น ผลักดันให้สถานประกอบกิจการจัดทํา GLP TLS การพัฒนา e - service และการบริหารจัดการด้านแรงงานสัมพันธ์ให้มีประสิทธิภาพเพิ่มยิ่งขึ้น นําสู่การมีคุณภาพชีวิตที่ดีของคนทํางาน”นางเพชรรัตน์ฯกล่าวในท้ายที่สุด
********************************